ค่ะ นี่ก็เป็นคลิปที่สองเกี่ยวกับเรื่องของความงมงายนะคะ ก็มาต่อกันเลยดีกว่า เมื่อตอนคลิปแรกดีฉันได้เกริ่นไปว่า ความงมงายที่เกี่ยวกับตัวเลขนะคะ มีจะเสริมอีกนิดหนึ่งที่คนไทยเชื่อมากๆ นะคะ แล้วก็ความเชื่อเนี่ย ก็ยังอยู่ในวิถีชีวิตของเราอยู่จนถึงทุกวันนี้ ก็คือ คนไทยจะเชื่อว่า ถ้าคนอายุยี่สิบห้าเนี่ย พออายุคุณครบยี่สิบห้าปีเนี่ย จะมีเรื่องไม่ดีเกิดขึ้น จะเป็นเรื่องที่ร้ายแรงมาก ร้ายแรงมักๆ ถึงขั้นที่อาจจะเสียชีวิตเลยก็ได้นะคะ หรืออาจจะร้ายแรงน้อยมันกว่านี้นิดหนึ่ง ก็คืออาจจะประสบอุบัติเหตุ หรือว่าอะไรต่างๆ เพราะฉะนั้นก็คือว่า ถ้าคนจะอายุสิบห้าเนี่ย เขาเรียกว่า เบญจเพสนะคะ เบญจเพส คือ คนที่อายุครบยี่สิบห้าปี จะมีเรื่องราวไม่ดีเกิดขึ้น คนส่วนใหญ่ก็จะมีความกลัว ก็จะระวังตัว คืออายุ รู้ว่าอายุจะยี่สิบห้า ลูกหลานจะอายุครบยี่สิบห้าก็บอกให้เขาระมัดระวังตัว พยายามไม่ไปไหน ถ้าจะไปไหนก็ไปด้วยความระวังนะคะ แล้วในเรื่องของตัวเลข กับความงมงายเนี่ย อีกเรื่องหนึ่งที่เป็นเรื่องที่ น่าจะได้ยินได้เห็นกันเยอะนะคะ ก็คือในเรื่องของ หวย หวยก็คือตัวเลขนะคะ คนไทยก็จะชอบค่ะ ชอบไปขอหวย ขอหวยจากอะไรคะ บางคนไปขอจากพระ จริงๆ พระให้หวยเนี่ย ถือว่าผิดนะ ดีฉันว่าผิดศีล เออ คราวที่แล้วดีฉันไปวัด แล้วมีผู้หญิงสองคนมาขอ ไปขอหวยกับพระ พระก็ เอิม คือ ไม่ถูกต้องอะคะถ้าพระจะพูดว่า เลขนี้ เลขนี้นะ ถ้าไม่ถูกละ ถ้าหวยไม่ออกตามนั้นละ เอ้า ก็โดนชาวบ้านด่าอีก พระ พระท่านนี้นะคะ ท่านก็เปิด เปิดหนังสือ เหมือนสุ่มๆ เปิด เปิดปุ๊ป หน้า อะสมมติว่าหน้าสิบสอง อ๊ะ ท่านก็ไม่ได้บอกนะ ว่าอันนี้เลขสิบสอง ท่านเปิด แล้วท่านก็ให้ดูแค่นั้น สองคนนั้นก็จำเลขสิบสองไป ไปซื้อหวย ไม่รู้ว่าจะถูกหรือเปล่า นั่นเป็นการขอหวยจากพระ อีกอย่างหนึ่ง ก็คือ ขอหวย เออ จากสิ่งประหลาด ประหลาดคืออะไรที่ไม่เป็นผิดธรรมชาติ อย่างเช่น ถ้ามี มีใครทราบว่า วัวของบ้าน ชาวบ้านเนี่ย เกิดมีห้าขา คือปกติวัวเนี่ยจะมีสี่ขานะคะ แต่ลูกวัวตัวเนี้ย เกิดออกมาแล้วมีห้าขา นี่คือสิ่งที่ผิดปกติ แต่คนไทยคิดว่า เป็นสิ่งที่ผิดปกติที่สามารถให้หวยได้ เขาก็จะไปค่ะ ไม่ว่าคุณอยู่ไกลแค่ไหน ไปแห่กันไป จุดธูปไหว้ ขอหวยนะคะ หวยจะออกเลขอะไร วัวนะ บอกเลขหวยไม่ได้ แล้วเขาจะเอาเลขหวยมาจากไหน ก็หลายๆ อย่างค่ะ แล้วแต่จะตีกันไป เขาเรียกคำว่าตีหวย ตีหวยก็คือวิเคราะห์ตัวเลขออกมาว่าน่าจะเป็น ห้า เออ ห้าขาใช่ไหม วัว อันนี้ดีฉันก็ไม่ทราบว่าตียังไงต่อนะคะ เพราะฉะนั้นก็คือ จะไปขอหวยกับสิ่งที่แปลกๆ หรืออย่างเช่น อยู่ดีๆ ก็มีต้นไม้ ท่อนซุง ใหญ่ๆ ลอยมาจาก เออ ลอยมากลางน้ำ คนก็ตกใจ โอ๋ ทำไมต้นไม้มาลอยอยู่กลางน้ำ แสดงว่าอาจจะเป็นต้นไม้ศักดิ์สิทธิ์ เออ ทีนี้ก็ไป ดึงต้นไม้ขึ้นมาจากน้ำ แล้วก็มาทำพิธี เอาผ้าสีสวยๆ นะคะ เอามาผูก เอา เออ ธูปเทียนมาไหว้ อาจจะมีการให้อาหารด้วย เออ ตรงนี้ก็คือ แล้วก็ เหมือนเดิมค่ะ ขอหวยกันอีกนะคะ ไม่ว่าจะอยู่ไกลแค่ไหน ถ้าทราบว่ามีอะไรประหลาดๆ เนี่ย ก็จะแห่กันไป บางคนเขาก็ถูกนะ ที่ดีฉันพูดเนี่ย ดีฉันไม่ได้ว่า แบบงมงายเป็นสิ่งที่ไม่ดี ดีฉันก็มีความงมงายอยู่บ้างนะคะ เพราะว่ายังไงก็อยู่กับยายเนาะ ใช้ชีวิตอยู่กับยายเยอะ ก็จะมีความงมงายบางเรื่อง แต่พอเราโตขึ้นเนี่ย เราก็เริ่มจะเชื่อน้อยลงๆ เรื่อยๆ คือ เราก็มาคิดว่า มันจะเป็นไปได้ไหม กับสิ่งที่เขาเชื่อเนี่ย จนบางอย่างก็คือ ลืมไปแล้วว่ามีอะไรบ้างที่ยายทำให้จำได้ในเรื่องของความงมงาย อย่างฝรั่งเขาก็มีความงมงายไม่ใช่เหรอคะ เท่าที่เคยได้ยิน ก็คือ เรื่องของอะไรคะ เลขสิบสามไง แล้วทีนี้คนไทยเราก็ชอบค่ะ โอโห เรื่องของความงมงาย ก็เอาเลขสิบสามเนี่ย มาเป็นความงมงายด้วยเหมือนกัน คนไทยบางคนคิดว่าเลขสิบสามเป็นเลขที่ไม่ดี เคยมีเรื่องเล่าว่า โรงพยาบาลเนี่ย เขาไม่ให้มีชั้นสิบสาม ก็คือ มีชั้นสิบสองแล้วก็ข้ามไปสิบสี่ อะไรพวกนี้ หรือ ถ้ามีชั้นสิบสาม คนก็จะกลัวกันค่ะ เคยมีคนมาเล่าว่าโรงพยาบาลเนี้ย ชั้นสิบสามนะ ลองขึ้นไปตอนกลางคืนนะ คุณเข้าไปในลิฟต์ ลิฟต์พาคุณขึ้นไปชั้นสิบ ชั้นสิบสาม เปิดออกมา กลายเป็นผีหรือว่า อะไรก็ตามที่ดูเหมือนว่ามันจะไม่ใช่โรงพยาบาล อันนี้ก็เป็นเรื่องความงมงายเกี่ยวกับตัวเลขนะคะ เพราะฉะนั้น เดี๋ยวคลิปสุดท้าย มาฟังกันต่อว่า ความงมงายอีกอย่างหนึ่งคืออะไร สวัสดีคะ